《游马蹄寺》
宋代·高元振

马蹄明代寺，遗址话当年。古刹分南北，沙门辨汉番。

莲台生妙谛，粥钵衍真传。白塔层凌汉，红崖半插天。

烟尘迷野舍，香火结林禅。柳密莺流转，松高鹿傍眠。

泥金熔象法，石碧挂龙泉。绝顶登临望，云山曲曲攀。

前明遗旧寺，石印马蹄坚。古洞盘旋凿，奇崖磊落悬。

飞沙迷曲径，滴水觅神泉。塔险连云汉，峰危接雨烟。

番林千百树，佛界卅三天。姊妹名山在，袈裟妙道传。

门深无俗客，禅静不知年。清代崇有礼，犹留胖栗缘。

作者简介：（1142—1197）宋明州鄞县人，字端叔，人称万竹先生。高琼七世孙。受《易》、《春秋》于程迥，与郡教授傅伯成交，乡学者数百人师事之。五上礼部不第，而门人俱显仕。博学能诗，尝作《变离骚》，又注解《诗》、《易》、《春秋》、《论语》等。有《茶甘甲乙稿》。